kardosdrur/scandi-wiki huggingface dataset:
Carlos Botto Vallarino

Carlos Botto Vallarino (født 4. november 1923 i Viña del Mar, død 27. juni 2004 i Santiago de Chile, Chile) var en chilensk komponist, professor, pianist, rektor og lærer.

Vallarino studerede komposition og klaver på det Nationale Musikkonservatorium i Santiago (1948-1953) hos Gustavo Becerra, Domingo Santa-Cruz-Wilson og Juan Orrego-Salas. Han studerede komposition videre i USA på Juilliard School of Music hos Luigi Dallapiccola. Vallarino har skrevet orkesterværker, kammermusik, sonater, kvartetter etc. Han var rektor på det Nationale Musikkonservatorium i Santiago (1961-1968) og var senere professor og lærer i klaver på det Pavelige Katolske Universitet i Chile (1968-1970) og den Moderne Musikskole i Santiago (1990-1996). Vallarino modtog flere priser, feks Charles Ives-prisen (1993).

Udvalgte værker 

 Partita - for orkester
 "Variationer" for klaver

Eksterne henvisninger 
  om Carlos Botto Vallarino

Komponister fra Chile
Professorer
Pianister
Lærere
Rektorer
Pokémon: Advanced-afsnit

Pokémon: Advanced er den sjette sæson af Pokémon og den første del af Pokémon Serien: Ruby and Sapphire, en japansk anime-TV-serie, kendt i Japan under navnet . Den blev oprindeligt sendt i Japan på TV Tokyo fra den 12. december 2002 til den 28. august 2003, og senere i Danmark på TV 2 fra den 11. april 2004 til den 4. december 2004. Derudover er den også blevet delvist sendt på Fox Kids. Den danske versionering er lavet af Dubberman og er baseret på den amerikanske udgave, som er produceret af 4Kids Entertainment.

Denne sæson omhandler den tiårige Pokémontræner Ash Ketchum (spillet af Mathias Klenske på dansk og af Rika Matsumoto på japansk) og hans elektriske partner-Pokémon Pikachus (spillet af Ikue Ōtani) eventyr, som de samler Styrkecenter-emblemer i den fiktive Hoenn-region, så de kan deltage i Pokémonliga-stævnet Ever Grande Conference. Undervejs tilsluttes de af Brock, Pewter Citys Styrkecenterleder, samt den unge Pokémonkoordinator May og hendes bror, Max, som hun deltager i Pokémonkonkurrencer for at vinde Bånd, så hun kan deltage i Hoenn-regionens Grand Festival-turneringen.

Afsnittene er instrueret af Masamitsu Hidaka og produceret af animationsstudiet OLM.

Den japanske intro, fremført af GARDEN, hedder . Den danske intro, fremført af Anders Ørsager Hansen og Jan Tellefsen, som hedder "For Jeg Vil Være Mester", er baseret på den engelske intro af David Rolfe, "I Wanna Be a Hero".

Afsnit

Stemmer

Hjemmeudgivelser 
I Japan er sæsonen blevet fuldt udgivet til udlejning, men købeudgivelser er begrænset til visse afsnit. Sæsonen har fået en komplet hjemmeudgivelse på engelsk i USA og Australien.

I Danmark er 18 afsnit blevet udgivet på DVD fordelt på 6 udgivelser. Yderligere 7 DVD har fået en aldersgrænse af Medierådet, så der var formentligt planner for at udgive de resterende 22 afsnit. Selvom disse DVDer ikke udkom i Danmark, blev de udgivet i Sverige, hvor det danske lydspor også fulgte med.

Eksterne henvisninger 
 Officielle, danske Pokémon-hjemmeside
 Officielle, amerikanske Pokémon-hjemmeside 
 Pokémon-TV-seriens hjemmeside hos TV Tokyo 
 Pokémon-TV-serien på den officielle, japanske Pokémon-hjemmeside 

Afsnit
Afsnit af animeserier
Den Danske Strygekvartet

Den Danske Strygekvartet er en dansk-norsk strygekvartet, tidligere kendt som Den Unge Danske Strygekvartet og
internationalt går de under navnet Danish String Quartet.
Kvarteten blev stiftet i 2001 og havde debut i 2002. Den består af Frederik Øland og Rune Tonsgaard Sørensen, begge på violin, Asbjørn Nørgaard på bratsch og Fredrik Schøyen Sjölin på cello.

Henvisninger 

Musikgrupper fra 2001
Strygekvartet
Ding Liren

Ding Liren (født 24. oktober 1992) er en kinesisk skakstormester. Han er den højest ratede kinesiske skakspiller nogensinde, blandt de højeste ratede personer nogensinde, og han er tredobbelt kinesisk mester. Han nåede finalerne af Chess World Cup i 2017 og 2019, men endte begge gange med ikke at gå videre til at spille om verdensmestertitlen.

Ding var ubesejret i klassisk skak fra august 2017 til november 2018, hvor han fik 29 sejre og 71 remiser. Disse 100 skakpartier uden at tabe var på dette tidspunkt en rekord i skakhistorien, men det blev senere overgået af Magnus Carlsen i 2019.

Ding Liren vandt 30. april 2023 Chess World Cup over russiske Ian Nepomniachtchi, efter norske Magnus Carlsen valgte ikke at forsvare titlen, som han fik i 2013.

Referencer

Eksterne henvisninger 
 

Skakstormestre
Skakspillere fra Kina
Wesley So

Wesley Barbasa So (født 9. oktober 1993) er en filippinsk-amerikansk Stormester i skak, og verdenmester i Fischer Random skak. Han er tredobbelt filippinsk mester og vandt det amerikanske mesterskab i 2017. I marts 2017 var han rangeret som den næstbedste spiller på FIDE's verdensrangliste, med en Elo-rating på 2822, hvilket gør ham den til femtehøjest ratede person nogensinde.

So blev den yngste spiller nogensinde, der nåede en rating på 2600 i oktober 2008, hvorved han slog den tidligere rekord, som Magnus Carlsen havde. Rekorden blev siden slået af John M. Burke. I begyndelsen af 2013 passerede So en rating på 2700, og i januar 2017 blev han den 11. spiller nogensinde, der fik en rating på over 2800.

Referencer 

Skakstormestre fra USA
Fabiano Caruana

Fabiano Luigi Caruana (født 30. juli 1992) er en italiensk-amerikansk skakstormester. Han var et skakvidunderbarn, og han blev stormester i en alder af 14 år, 11 måneder og 20 dage - hvilket på dette tidspunkt var den yngste stormester nogensinde i både USA og Italien.

Han er født i Miami, og voksede op i Park Slope, Brooklyn. Han spillede for USA indtil 2005, hvor han flyttede til Italien. Han fik sin stormestertitel i 2007, og det samme år vandt han sit første italiensk mesterskab, hvilket han har gentaget i 2008, 2010 og 2011. Han vandt Dortmund Sparkassen Chess Meeting i 2012, 2014 og 2015. Han vandt også Sinquefield Cup 2014, hvor han havde en historisk høj performance rating på 3103, hvorved han forbedrede sin Elo-rating til 2844, og blev dermed den tredjehøjest ratede person nogensinde. Han flyttede tilbage til USA igen i 2015.

Efter at have vunder FIDE Grand Prix 2014–15, kvalificerede Caruana sig til Candidates Tournament 2016, hvor han tabte til Sergey Karjakin. Han vandt 2016 US Chess Championship, og repræsenterede USA på 1. bræt under skak-OL 2016, hvor han vandt guld for holdet og bronze for individuel. Han vandt London Chess Classic i 2017. Han vandt Candidates Tournament 2018, og blev den første amerikaner der udfordrede skakverdensmesteren siden Bobby Fischer i 1972. Op til verdensmesterskabet vandt Caruana Grenke Chess Classic, Norway Chess og Sinquefield Cup. Han tabte sin kamp mod Magnus Carlsen i hurtigskak efter de havde spillet remis 6–6 i det klassiske tidsformat.

Referencer 

Skakstormestre fra USA
Personer fra Miami
Wang Juntao

Wang Juntao (født i 1958) er en kinesisk dissident og demokrati-aktivist, der er anklaget af den kinesiske regering for at være en del af de "sorte hænder" der stod bag Demonstrationerne på Den Himmelske Freds Plads . Han blev først nævnt på den kinesiske regeringens "seks vigtige kriminelle" -liste og blev dømt til tretten års fængsel i 1991 for sit påståede arbejde med "sammensværgelse for at undergrave regeringen og for kontrarevolutionær propaganda og agitation".  Wang blev løsladt fra fængslet af medicinske grunde i 1994 og har siden boet i eksil i USA .

Ungdom og Barndom 
Wang Juntao blev født i Beijing  den 11. juli 1958, søn af en højtstående officer i Folkets Befrielseshær.  Han havde modtaget en standarduddannelse i kommunistisk ideologi som barn, men var i tvivl om kommunistisk styre senere i livet.  Den 5. april 1976, i en alder af 17, blev Wang fængslet for sin aktive deltagelse som leder under den 15. aprilbevægelse, der fandt sted i det sidste år af den kulturelle revolution . Wang blev fængslet for politisk aktivitet mest bemærkelsesværdigt for at skrive politiske digte, der gjorde irritationen for Firebandens ledelse og deltog i demonstrationer til minde om Zhou Enlais død.  Efter Maos død blev Wang frigivet fra fængslet og viet sit liv til at arbejde for demokratiseringen af Kina.   I 1978 grundlagde han magasinet “Beijing Zhi Chun” ( Beijing Spring ), som var afledt af og påvirket af Prags forår 1968.

Rolle i Tiananmen-protesterne 
Efter at studerende begyndte at Sultestrejke den 13. maj 1989, blev Wang aktivt involveret i studentbevægelsen.  Wang arrangerede daglige møder med intellektuelle, studerende og journalister i håb om at påvirke deres protest ved at diskutere og rådgive dem om, hvad de skulle gøre.  Den 22. maj, to dage efter indførelsen af undtagelsestilstand, arrangerede Wang og Chen et rådgivningscenter for de studerende på Den Himmelske Freds plads for at forsøge at overtale de studerende til at trække sig tilbage for at undgå militær intervention og vold. 

I kølvandet på demonstrationerne iscenesatte Kinas Kommunistiske Parti Wang Juntao som en af planlæggerne fra 1989-bevægelsen. Wang opsøgte lederne af studenterbevægelsen for at hjælpe med at smugle dem ud af Beijing for at hjælpe dem med at flygte.

Referencer 

Personer fra Beijing
Systemkritikere fra Kina
Thorens

Thorens er et tysk firma i Bergisch Gladbach. De er kendt for at producere pladespillere.

Produkter

Referencer

Eksterne henvisninger 

 Thorens 

Elektronikvirksomheder fra Tyskland
Etableret i 1883
Louise Søndergaard

Louise Søndergaard (født 12. december 1999 i Randers) er en kvindelig dansk håndboldspiller som til daglig spiller for Bjerringbro FH i 1. division.

Hun har tidligere spillet for Randers HK, Skanderborg Håndbold, svenske Skövde HF og selvsamme Bjerringbro FH.

Referencer

Eksterne henvisninger 

Håndboldspillere fra Randers HK
Håndboldspillere fra Skanderborg Håndbold
Håndboldspillere fra Bjerringbro FH
Håndboldspillere fra Danmark
Niels Agesen

Niels Hjortlund Nielsen Agesen (født 14. oktober 1976 i Møldrup) er en dansk håndboldtræner, der er cheftræner for den danske ligaklub Randers HK. Han har tidligere været cheftræner for Team Tvis Holstebro og Nykøbing Falster Håndboldklub.

Han var i perioden 2005 til 2015, cheftræner for det tidligere danske tophold Team Tvis Holstebro. I hans 10 år i klubben nåede han at vandt sølv i 2012, for første gang for Team Tvis's kvinder. Agesens største triumf var der han vandt EHF Cup, i både 2013 og 2015. Hans sidste bedrift med klubben var DM-bronze i 2015. Svenske Pether Krautmeyer, overtog cheftrænerjobbet i TTH, efter have været hans assistent siden 2008.

Agesen blev i 2015, ansat som ny cheftræner for ligabundproppen fra Nykøbing Falster Håndboldklub, hvor skulle forsøge at hjælpe klubben til større succes. Den mission lykkede allerede i hans anden sæson i klubben, hvor han førte klubben til deres første DM-guld i 2017. Med NFH, nåede man også semifinalen ved EHF Cup'en. Allerede i januar 2017, meddelte Agesen at han stoppede i klubben og blev senere præsenteret som ny cheftræner i Randers HK.

Han var ekspert og medkommentator for TV2, under VM i kvindehåndbold 2017 i Tyskland.
 
Han tog EHF Master Coach-uddannelsen, fra 2010 til 2011.

Referencer

Eksterne henvisninger 
 
 Mød Niels Agesen - Træner i Randers | randershk.dk 

Håndboldtrænere fra Danmark
Håndboldtrænere fra Randers HK
Håndboldtrænere fra TTH Holstebro
Dennis Bo Jensen

Dennis Bo Jensen (11. januar  1987) er en dansk klubtræner for Lemvig-Thyborøn Håndbold i landets bedste række Herrehåndboldligaen siden 2021.

Han skulle oprindeligt agere som assistenttræner i klubben for Jesper Matthiesen. Klubbens damehold var netop lige rykket op i Damehåndboldligaen i sæsonen 2017-18. Matthiesen valgte dog at fratræde rollen som cheftræner, og dermed overtog Jensen for resten af sæsonen.

I sæsonerne efter oprykningen lykkedes det Dennis Bo Jensen at gøre Ajax København til et etableret ligahold. I 2020 meddelte Dennis at han stoppede i Ajax efter sæsonen. I februar 2021 kom det frem at Dennis Bo Jensen fra sæsonen 2021/22 tiltrådte rollen som cheftræner for herreholdet Lemvig-Thyborøn Håndbold.

Noter 

Håndboldtrænere fra Danmark
Karl Sack

Karl Sack (født 9. juni 1896 i Bosenheim (nu Bad Kreuznach), henrettet 9. april 1945 i KZ Flossenbürg, var en tysk jurist og medlem af modstandsbevægelsen under 2. verdenskrig.

Liv og virke

Baggrund 
Karl Sack var det andet barn af en protestantisk præstefamilie. Han studerede jura ved universitetet i Heidelberg hvor han blev medlem af studenterorganisationen, Burschenschaft og efter en tid i juridisk praksis blev han dommer i Hessen. Han giftede sig med Wilhelmine Weber og fik to sønner.

Karriere 
I 1934 begyndte Sack i den nyetablerede Reichskriegsgericht (Rigskrigsretten) hvor han hurtigt blev forfremmet til en ledende stilling. Han var i stand til at udsætte sagen mod den kommanderende officer i Hæren, Werner von Fritsch som fejlagtigt var blevet anklaget for homoseksualitet af Gestapo i et forsøg på at miskreditere ham for hans modstand mod Hitlers forsøg på at få kontrol over de tyske væbnede styrker. I efteråret 1942 blev Karl Sack Generaladvokat og dommer i Hæren.

Under 2. verdenskrig opretholdt Sack kontakter med modstandskredse i militæret. Han deltog i forsøget på at dræbe Hitler den 20. juli (20. juli-attentatet), og efter det mislykkede forsøg blev han arresteret den 9. august 1944.

I de sidste dage af krigen blev han dømt af en SS-krigsret. Han blev dømt til døden og hængt to dage senere. Sack var påtænkt til rollen som justitsminister i en planlagt efterkrigs civil regering.

I 1984 blev Sacks rolle som medlem af modstanden mindet med en bronzeplade, placeret i den tidligere Reichskriegsgericht i Berlin-Charlottenburg.

I Bosenheim, en forstad til Bad Kreuznach er en gade blevet navngivet til hans minde.

Eksterne henvisninger 
 DNB-Portal|118750615
 www.gdw-berlin.de

Modstandsfolk fra Tyskland
Angel Illarramendi

Angel Illarramendi "Larranaga" (født 5. april 1958 i Zarautz, Spanien) er en spansk/baskisk komponist, pianist, lærer og guitarist.

Illarramendi startede med at spille guitar som barn, og studerede klaver privat i sin ungdom. Han studerede kompostion, harmonilærer, kontrapunkt og fuga senere på San Sebastian Musikkonservatorium hos Francisco Escudero. Han har skrevet 9 symfonier, orkesterværker, kammermusik, koncertmusik, instrumentalværker, filmmusik, sidst nævnte som han er mest kendt for. Illarramendi underviste i harmonilærer på flere musikskoler.

Udvalgte værker 

 Symfoni nr. 1 "Blå mark" (1984) - for orkester
 Symfoni nr. 2 (1986) - for orkester
 Symfoni nr. 3 "Hvid sten" (1988) - for orkester
 Symfoni nr. 4 "Naiv Symfoni" (1993) - for orkester
 Symfoni nr. 5 (1996) - for orkester
 Symfoni nr. 6 (1998) - for orkester
 Symfoni nr. 7 (2007) - for orkester
 Symfoni nr. 8 (2011) - for orkester
 Symfoni nr. 9 (2014) - for orkester
 Klarinetkoncert (?) - for klarinet og orkester

Eksterne henvisninger 
 om Angel Illarramendi på www.musicweb-international.com 

Komponister fra Spanien
Pianister fra Spanien
Lærere
Guitarister fra Spanien
Juan Medina

Juan Antonio Medina "Lloro" (født 1. marts 1971 i Huesca, Spanien) er en spansk komponist, professor og lærer.

Medina studerede komposition på Musikkonservatorierne i Teruel og Zaragoza. Han studerede også komposition i Madrid privat hos Anton Garcia Abril, og var på forskellige kompositionskurser med lærere som feks. Joan Guinjoan, Luis de Pablo og Leonardo Balada. Medina har skrevet en symfoni, orkesterværker, kammermusik, elektroniskeværker, solostykker for forskellige instrumenter. Han er i dag professor og lærer i computermusik på det Kongelige Musikkonservatorium i Madrid, hvor han også lever.

Udvalgte værker 

 Symfoni nr. 1 "Edelweiss" (2007) - for orkester
 Symfonisk bevægelse 1866 (1999) - for orkester
 Matutinum (1999) - for saxofoner, klaver og slagtøj
 Vand kvartet (1999) - for strygekvartet

Eksterne henvisninger
    om Juan Medina på www.musicweb-international.com 

Komponister fra Spanien
Professorer
Lærere
Shakhriyar Mamedyarov

Shakhriyar Mamedyarov (; født 12. april 1985) er en skakstormester fra Aserbajdsjan. I november 2019 var han rangeret som den bedste spiller i sit hjemland, og den femtebedste spiller i verden. Hans bedst Elo-rating var 2820 i september 2018, hvilket gør ham til den sjette højest ratede person nogensinde.

Mamedyarov har deltaget i Candidates Tournament i 2011, hvor han blev elmineret i kvartfinalerne, i 2014 (hvor han blev nr. 4) og i 2018 (hvor han blev nr. 2). Han er dobbelt juniorverdensmester (2003 og 2005), og han vandt VM i hurtigskak i 2013.

Han modtog guld ved Skak-OL 2012, og han er tredobbelt europæisk holdskaksmester (2009, 2013, 2017) med Aserbajdsjan. Han har også vundet Tal Memorial (2010 delt og 2014 lynskak) og Shamkir Chess (2016 og 2017), og i 2018 vandt han Biel Chess Festival, hvor han slog verdensmesteren Magnus Carlsen.

Referencer 

Skakstormestre
Personer fra Aserbajdsjan
Midt om natten (sang)

"Midt om natten" er en sang af den danske sanger og musiker Kim Larsen, der har skrevet sangens tekst og musik. Sangen blev første gang udgivet på albummet Midt om natten i  1983.

Sangen blev i 1984 udgivet som B-side til singlen  "Tik-Tik" (Medley Records	MdS 273). 

Sangen blev taget med på opsamlingsalbummet Kim Larsens Greatest - Guld & Grønne Skove fra 1995. En live-udgave af sangen er medtaget på albummet Kim i cirkus fra 1985.

Andre versioner 
Gruppen The Loft samplede sangen på hittet "City of Dreams".

Referencer 

Sange fra 1983
Kim Larsen-sange
Lego Super Heroes

Lego Super Heroes er en produktlinje produceret af den danske legetøjskoncern LEGO, der blev lanceret i 2011. Den indeholder figurer fra både DC Comics og Marvel Comics. De første sæt blev lanceret med DC Comics i slutningen af 2011, mens de første Marvel-sæt blev lanceret i april 2012, samtidig med The Avengers havde premiere.

Udover lego-sættene er der også blevet produceret en række film og computerspil, som f.eks “LEGO Marvel Super Heroes” 1 og 2.

Teamet stoppede i 2019, dog stoppede Legos samarbejde med Marvel og DC ikke, Lego lavede bare separate temaer til disse produktlinjer. Hvilket gjorde det nemmere for køberne at finde rundt i, når de f.eks. ledte efter en bestemt Marvel-superhelts pakker på LEGO.com

Film

Marvel 
 Lego Marvel Super Heroes: Maximum Overload (2013)
 Lego Marvel Super Heroes: Avengers Reassembled (2015)
 Lego Marvel Super Heroes - Guardians of the Galaxy: The Thanos Threat (2017)
 Lego Marvel Super Heroes - Black Panther: Trouble in Wakanda (2018)
 Lego Marvel Spider-Man: Vexed by Venom (2019)

DC 
 Lego Batman: The Movie – DC Super Heroes Unite (2013)
 Lego DC Comics: Batman Be-Leaguered (2014)
 Lego DC Comics Super Heroes: Justice League vs. Bizarro League (2015)
 Lego DC Comics Super Heroes: Justice League: Attack of the Legion of Doom (2015)
 Lego DC Comics Super Heroes: Justice League: Cosmic Clash (2016)
 Lego DC Comics Super Heroes: Justice League: Gotham City Breakout (2016)
 The Lego Batman Movie (2017)
 Lego DC Comics Super Heroes: The Flash (2018)
 Lego DC Comics Super Heroes: Aquaman: Rage of Atlantis (2018)
 Lego DC Batman: Family Matters (2019)

Referencer

Eksterne henvisninger 
 

Super Heroes
6ix9ine

Daniel Hernandez (født 8. maj 1996), kendt professionelt som 6ix9ine (udtalt "six nine"), er en amerikansk rapper, sangskriver og dømt kriminel. Hans musik er præget af en aggressiv rappingstil, mens hans kontroversielle offentlige persona er kendetegnet ved hans markante regnbuefarvede hår, omfattende tatoveringer, offentlige fejder med andre berømtheder og juridiske problemer.

Diskografi 
 Dummy Boy (2018)
 TattleTales (2020)

Referencer

Eksterne henvisninger 

 

Rappere fra USA
Personer fra New York City
Bloods
Åsefjorden

Åsefjorden er en fjord i Ålesund og Sula kommuner i Møre og Romsdal fylke i Norge. Den ligger mellem Åsestranda i nord og øerne Humla og Tørla i syd.

Fjorden er en østlig fortsættelse af Borgundfjorden og Heissafjorden. Den har indløb mellem Bogneset i nord og Fransholmen i syd, og mod øst  til Spjelkavik og Blindheims-Breivika. Fiskarstranda ligger på sydsiden, syd for Humla. Fjorden har en største dybde på 87 meter.

Helt mod sydøst i fjorden ligger Vegsundet som går over til Flisfjorden på den anden side, en lille sidefjord til Storfjorden.

Kilder og henvisninger 

Fjorde i Møre og Romsdal
Ålesund
Sula
Storfjorden (Ørsta)

Storfjorden er en fjord i Ørsta kommune i Møre og Romsdal fylke i Norge. Den er fortsættelsen af Hjørundfjorden mod syd, og er 11 kilometer lang. Fjorden begynder mellem Hustadneset og Stålbergneset, hvor Norangsfjorden går mod øst, og går ned til bygden Bjørke i bunden af fjorden hvor Vikelven munder ud.

Fjorden ligger i fjeldområdet Sunnmørsalperne, med fjelde på over 1.500 moh. på begge sider.

På nær  den isolerede bygd Skår på vestsiden er den ydre del af fjorden ubeboet. Langs den indre del af fjorden ligger på østsiden bygderne Viddal og Leira, mens bygden Finnes ligger på vestsiden. Fylkesvej 41 går på østsiden fra Viddal  til Bjørke og videre op i Skjåstaddalen.

Kilder og henvisninger 

Fjorde i Møre og Romsdal
Ørsta
Moldauhafen

Moldauhafen er et 30 000 m² stort område i Hamborgs havn omkranset af bydelen Hamburg-Mitte. Moldauhafen blev bortforpagtet til Tjekkoslovakiet for en periode af 99 år fra 1929 ved undertegnelsen af Versaillestraktaten. Fra 1993 tilhører Moldauhafen Den Tjekkiske Republik. Moldauhafen er Tjekkiets eneste havn ved et hav.
Denne frihavn blev fra 1928 til 2002 drevet af det Tjekkiske Elbeskibfartsselskab ČSPL. Efter konkursen er Moldauhafen kun blevet benyttet i mindre grad., og vil blive givet tilbage til byen i 2028.

Med ophævelsen af Versaillestraktaten efter 2. verdenskrig har pagtkontrakten karakter af en privatretslig kontrakt mellem Freien und Hansestadt Hamburg som grundejer og den Tjekkiske Republik.

Eksterne henvisninger 

 Versailler Vertrag, Artikel 363
 Hamburg fordert bessere Nutzung des tschechischen Hafengeländes
 Olympia: Geheim-Gespräche über Tschechen-Hafen
 Fotos fra Moldauhafen

Referencer 

Hamborgs geografi
Antonio Maria Valencia

Antonio Maria Valencia (født 10. november 1902 i Santiago de Cali, Colombia - død 22. juli 1952) var en colombiansk komponist, pianist, dirigent og lærer.

Valencia studerede tidligt komposition hos sin fader, og senere klaver på Musikkonservatoriet i Bogota. Kom via et stipendium til Paris (1923), hvor han studerede komposition og klaver på Schola Cantorium hos Paul Brad, Vincent d´Indy og Paul le Flem. Han vendte tilbage til Columbia, hvor han blev lærer i komposition, harmonilærer og dirigent på Musikkonservatoriet i Bogota, og på det Nationale Universitet i Bogota. Valencia har skrevet fire symfonier, orkesterværker, kammermusik, korværker, klaverstykker, instrumentalværker etc. Han hørte til de vigtige komponist i Columbia i begyndelsen af det 20. århundrede.

Udvalgte værker 

 Fire Symfonier - for orkester
 Chirimía y bambuco sotareño (1942) - for orkester
 Rekviem messe (1943) - for kor og orkester

Eksterne henvisninger 
 om Antonio Maria Valencia på www.encyclopedia.com
 om Antonio Maria Valencia på www. musicweb-international.com

Komponister fra Colombia
Pianister
Dirigenter
Lærere
Luis Antonio Calvo

Luis Antonio Calvo (født 28. august 1882 i Gambita - død 22. april 1945 i Agua de Dios, Colombia) var en colombiansk komponist, pianist, violinist og cellist.

Calvo studerede violin og klaver som barn i sin hjemby, men kom senere til Bogota, hvor han studerede både violin, cello og komposition på Musikkonservatoriet hos Guillermo Uribe Holguín. Han har skrevet orkesterværker, operette, vokalmusik, korbærker, salmer, solostykker for mange instrumenter, valse, intermezzoer, tangomusik etc. Han regnes for en af de betydningsfulde  komponister i Colombia.

Udvalgte værker 

 4 Intermezzoer - for orkester
 Smukke Argentina - tango
 Cahvita - vals
 Mystiske Harpe - for soloharpe

Eksterne henvisninger

   om Luis Antonio Calvo

Komponister fra Colombia
Pianister
Violinister
Cellister